《毛女图为房参戎题四首 其三》
明代·江源

脱却宫衣着草衣，云泉便与世相遗。山中女伴浑无事，共说奸谀指鹿时。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。